SA-Regering En Aktiviste Vir Seksuele Regte Beplan Om Die Bybelse Huwelik Af Te Skaf! - Joy! Digital
SA-Regering En Aktiviste Vir Seksuele Regte Beplan Om Die Bybelse Huwelik Af Te Skaf!
Die departement van binnelandse sake het in vennootskap met seksuele regte-groepe en die VN-agentskap, UNICEF, die proses van stapel gestuur om ’n nuwe huweliksbeleid in Suid-Afrika te ontwikkel.
Hiervolgens sal ’n “geharmoniseerde huwelikstelsel” geskep word om “gelykheid, menswaardigheid en geen diskriminasie in huwelikswetgewing” te verseker.
Die voorgestelde beleidsveranderinge sal in 2021 aan die kabinet voorgelê word. Suid-Afrika het tans drie geldige huwelikswette: Huwelikswet 25 van 1961 vir monogame heteroseksuele huwelike, die Wet op erkenning van Gebruiklike Huwelike van 1998 vir heteroseksuele poligame huwelike en die meer onlangse Wet op Burgerlike Verbintenisse van 2006 wat verbintenisse tussen gay paartjies sowel as heteroseksuele paartjies reguleer.
Die regering is van plan om ’n “ enkele huwelikswet” te skep wat vir alle huwelike sal geld en sodoende die Bybelse ideaal van monogame heteroseksuele huwelike sal afskaf.
Die regering se agenda is duidelik. As die huwelik herdefinieer kan word om enigiets te beteken – sal dit uiteindelik betekenisloos word! As die Kerk die stryd oor ’n fundamentele instelling soos die huwelik verloor, sal dit die doel vir die kerk se bestaan ​​ondermyn. Die huwelik het nog voor die Kerk bestaan. Dit is een van die pilare van die Kerk. As die Bybelse huwelik val, sal die res ook volg.